“Rassistiese” hond byt kindArgieffoto Die ma van ŉ sewejarige meisie wat deur ŉ bulterriër op die knie gebyt is, glo die hond is ŉ “rassis”. Pam Nkosi, van Honeydew-Noord in Johannesburg, het aan die Sowetan gesê haar dogter het saam met ander kinders in hul kompleks gespeel toe die hond in hul erf ingehardloop het en haar gebyt het. “Ek glo die hond is ŉ rassis. Die manier wat die hond hom gedra het wys hy is nie vertroud met ander rasse nie,” het sy gesê. Sy sê die hond se eienaar, Sean Norman, het nog nie haar kind kom besoek of aangebied om tot haar mediese onkostes by te dra nie. Volgens Nkosi beweer Norman die kind is deur ŉ ander hond gebyt of sy het geval. Hy wou egter nie kommentaar oor die voorval lewer nie. Tarryn Smith, ŉ inspekteur van die DBV, sê hulle het Norman aanbeveel om die hond te skuif omdat die heining te laag is. Die hond is nou by Norman se pa se huis. Ao. Karen Jacobs van die Honeydew-polisie sê ŉ saak is by die polisie oopgemaak en dit word ondersoek. Bron: Sowetan